
Tehniskā specifikācija
Transportlīdzekļu momentānā braukšanas ātruma displeju piegāde un uzstādīšana Ropažu novadā



[bookmark: _Toc58054001][bookmark: _Toc500831135]

PROJEKTĒŠANAS UZDEVUMS
Transportlīdzekļu momentānā braukšanas ātruma displeju piegādei un uzstādīšanai

1. Ievads
1.1. Dokumenta darbības joma un mērķis
Dokumentā aprakstīta pamatinformācija, tehniskās, funkcionālās un citas prasības transportlīdzekļu momentānā braukšanas ātruma displeju piegādei un uzstādīšanai, un tas ir paredzēts pretendentam, lai sagatavotu piedāvājumu. 
1.2. Dokumenta pārskats
Vispārīgs situācijas apraksts ir sniegts 2.nodaļā. 3.nodaļā ir noteikts Izpildītāja veicamo darbu apjoms. 4.nodaļā noteiktas galvenās prasības transportlīdzekļu momentānā braukšanas ātruma displeju piegādei un uzstādīšanai. 5.nodaļā noteikta darba organizācija un ieviešanas termiņi, kā arī garantijas noteikumi. 6.nodaļā apkopotas tehniskās prasības transportlīdzekļu momentānā braukšanas ātruma displejam.

2. Vispārīgs apraksts
2.1. Transportlīdzekļu momentānā braukšanas ātruma displeju (turpmāk – Displeji) uzstādīšanas mērķis ir satiksmes mierināšana vietās, kur ir samazināts atļautais braukšanas ātrums, augsts ceļu satiksmes negadījumu skaits, īpaši ar mazaizsargātajiem satiksmes dalībniekiem.
2.2. Displeju galvenās funkcijas ir:
2.2.1. Izmērīt un attēlot tuvojošā transportlīdzekļa faktisko braukšanas ātrumu uz displeja, vienlaikus brīdinot par tā pārsniegšanu;
2.2.2. Uzkrāt statistikas datus par garāmbraucošo transportlīdzekļu skaitu un to braukšanas ātrumu.
2.3. Izpildītāja uzdevums ir veikt Displeju uzstādīšanu Pasūtītāja noteiktajās vietās ceļa zemes nodalījuma joslā, izmantojot esošo Pasūtītāja infrastruktūru – balstus un elektroenerģijas pieslēgumus.
2.4. Atlasītās vietas Displeju uzstādīšanai, apkopotas 1. tabulā.
2.5. Pasūtītājs no savas puses nodrošina nepieciešamo elektrotīkla pieslēgumu, balstus Displeju uzstādīšanai (piemēram esoši apgaismojuma balsti), kā arī SIM kartes mobilo datu pārraidei.
2.6. Displeju uzstādīšanas vietās, kur apgaismojuma balstu elektrotīklā nav atsevišķas fāzes pastāvīgas (24/7) elektrobarošanas nodrošināšanai, paredzēt risinājumu, ka Displeja darbība tiek nodrošināta ar akumulatoriem, kuri tiek uzlādēti autoceļa apgaismojuma darbības laikā diennakts tumšajā laikā.
2.7. Izpildītājam jāveic Displeju un to papildaprīkojuma piegāde, uzstādīšana un ieregulēšana atbilstoši Pasūtītāja prasībām.
2.8. Izpildītāja izmaksās jāiekļauj materiālu un darbu cena, kas nepieciešami, lai izpildītu Pasūtītāja prasības – visas nepieciešamās iekārtas, aprīkojums, materiāli, to uzstādīšana, pieslēgšana, regulēšana, palaišana u.c. darbi.
2.9. Izpildītājs uzņemas visu risku, ko rada neparedzēti darbi, pakalpojumi un materiāli. Par neparedzētu darbu Pasūtītājs papildus nemaksās. Jāiekļauj arī personāla apmācība un citas saistītās izmaksas, kas paredzētas tehniskajā specifikācijā.
2.10. Visi plānotie darbi jāveic saskaņā ar spēkā esošajiem tiesību aktiem un dokumentiem, kas reglamentē darbus uz  ceļiem. 
2.11. Displeju uzstādīšanas darbi jāorganizē bez satiksmes apturēšanas. 
2.12. Jebkuriem (programmatūras u.c.) licenču maksājumiem jābūt iekļautiem piedāvājuma cenā. 

1.tabula “Vietas transportlīdzekļu momentānā braukšanas ātruma displeju uzstādīšanai”
	Nr. p.k.
	Uzstādīšanas vieta
	Uzstādīšanas adrese
	
	Uzstādīšanas vietas apraksts

	1.
	Berģu Mūzikas un mākslas pamatskola
	Skolas iela 8, Upesciems, Garkalnes pagasts
	
	Pirms skolas no Elenburgas ielas puses, ielas labajā pusē

	2.
	Garkalnes Mākslu un vispārizglītojošā pamatskola
	Vidzemes šoseja 34, Garkalne, Garkalnes pagasts
	
	Pirms skolas no Garkalnes centra puses

	3.
	Ropažu vidusskola
	Rīgas iela 5, Ropaži, Ropažu pagasts
	
	

	4.
	Stopiņu pamatskola
	Līdumnieku iela 10, Saurieši, Stopiņu pagasts
	
	

	5.
	Upesleju pamatskola
	Skolas iela 12, Upeslejas, Stopiņu pagasts
	
	

	6.
	Vangažu vidusskola
	Gaujas iela 2, Vangaži
	
	

	7.
	Zaķumuižas pamatskola
	Skolas iela 3, Zaķumuiža, Ropažu pagasts
	
	

	8.
	Gaismas pamatskola
	Kaudzīšu iela 31, Rumbula, Stopiņu novads
	
	

	9.
	Ulbrokas vidusskola
	Institūta iela 83, Ulbroka, Stopiņu novads
	
	

	10.
	Garkalnes PII “Skudriņas”
	Saules iela 34, Garkalne, Garkalnes pagasts
	
	

	11.
	Langstiņu PII “Čiekuriņš”
	Mediķu iela 4, Langstiņi, Garkalnes pagasts
	
	

	12.
	Ropažu PII “Annele”
	Centra iela 4, Ropaži, Ropažu pagasts
	
	

	13.
	Ulbrokas PII “Pienenīte”
	Institūta iela 34A, Ulbroka, Stopiņu pagasts
	
	

	14.
	Vangažu PII “Jancis”
	Smilšu iela 2, Vangaži
	
	



3. Veicamo darbu apjoms 
[bookmark: _Hlk104209788]Piegādājot un uzstādot Displejus, jāveic sekojoši darbi:
3.1. Piegādāt un uzstādīt Displejus 1. tabulā norādītajās vietās, pieslēgt tos elektrobarošanai, kā arī nodrošināt datu pārraidi, saskaņā ar Pasūtītāja norādījumiem.
3.2. Veikt Displeju darbības pārbaudi (testēšanu) to darbības nodrošināšanai nepieciešamajā apjomā.
3.3. Ieslēgt Displejus darba režīmā un nodot Pasūtītājam ar nodošanas-pieņemšanas aktu.

4. Galvenās prasības iekārtām un izbūvei
4.1.1. Veicot darbus, Izpildītājs piegādā un uzstāda tikai prasībām atbilstošas jaunas, rūpnieciski ražotas un ar ražotāja garantiju nodrošinātas iekārtas un materiālus. Uzstādāmajam aprīkojumam jābūt ar CE marķējumu, ja nav noteikts citādi.
4.1.2. Piegādātajam aprīkojumam ir jābūt savstarpēji maināmam, neatkarīgi no tā darbības vietas – to var pārlikt no vienas vietas uz citu.
4.1.3. Visām izmantotajām tērauda detaļām, kas pakļautas ārējās vides iedarbībai (tajā skaitā skrūvēm un uzgriežņiem) ir jābūt ar pretkorozijas pārklājumu. Displeja iekārtām jābūt aizsargātām pret neautorizētu piekļuvi.
4.1.4. Izmantotajiem kabeļiem jābūt ar vara dzīslām un ar dubultu izolāciju, paredzētiem guldīšanai zemē, kā arī tiem jābūt viena gabala, bez starpsavienojuma elementiem.
4.1.5. Jānodrošina kabeļu līniju mehāniskā aizsardzība visā to garumā. Nepieciešamības gadījumā kabeļi savā starpā jāsastiprina ar šim nolūkam paredzētiem plastmasas savilcējiem. Kabeļa ievadam iekārtā jābūt hermētiski noslēgtam.
4.1.6. Displeju stabilai nostiprināšanai, kā arī papildus ierīču montāžai jāizmanto ražotāja autorizēta tehnoloģija un materiāli, kā arī jāizmanto sakaru iekārtas un akumulatoru baterijas, atbilstoši Displeja ražotāja noradījumiem.
4.1.7. Visas 6. nodaļā norādītās tehniskās specifikācijas uzskatāmas par minimālajām prasībām. Ja specifikācijā ir norādītas precīzas vērtības, tās ir minimālās vērtības vai maksimālās vērtības, atkarībā no konteksta – piedāvātajai iekārtai jāatbilst vajadzīgajai vērtībai vai tai jābūt labākai. Ja prasītā līmeņa aprīkojumu nevar nodrošināt, jāpiedāvā augstāka līmeņa aprīkojums.

5. Citi noteikumi un nosacījumi
5.1. Darba organizācija un ieviešanas termiņš
5.1.1. Transportlīdzekļu momentānā braukšanas ātruma displeju uzstādīšanas termiņš – 4 (četru) mēnešu laikā no līguma spēkā stāšanās dienas.
5.1.2. Katram objektam sagatavot projekta dokumentāciju, kas satur materiālus teksta formā un shēmu veidā un nosaka arhitektūras, funkcionāli-tehnoloģiskos, konstruktīvos un inženiertehniskos risinājumus. Projekta dokumentācija tiek izmantota drošas objektu celtniecības, remonta un rekonstrukcijas veikšanas nodrošināšanai.
5.2. Garantija
5.2.1. Izpildītājs nodrošina iekārtu garantijas tehnisko atbalstu 24 mēnešus pēc nodošanas – pieņemšanas akta parakstīšanas.
5.2.2. Garantijas ietvaros Izpildītājs bez maksas veic bojāto iekārtu remontu vai nomaiņu. 

6. Tehniskās prasības transportlīdzekļu momentānā braukšanas ātruma displejam 
	Nr. p.k.
	Tehniskā prasība
	Prasītā specifikācija

	Iekārtas ražotājs
	

	Iekārtas modelis
	

	1
	Tuvojošā transportlīdzekļa faktiskā braukšanas ātruma attēlošana
	· transportlīdzekļa faktiskā ātruma indikācija zaļā krāsā, ja atļautais braukšanas ātrums nav pārsniegts;
· transportlīdzekļa faktiskā ātruma indikācija sarkanā krāsā, ja ir pārsniegts atļautais braukšanas ātrums;
· attēlot papildus brīdinājuma simbolus pārsniegta atļautā braukšanas ātruma gadījumā.

	3
	Uzraksts virs displeja
	Displeja augšpusē jābūt uzrakstam latviešu valodā “JŪSU ĀTRUMS” ar burtu vertikālo izmēru ne mazāk kā 10 cm

	4
	Ātruma mērīšanas attālums
	Ne mazāk kā 150m

	5
	Mērījumu leņķis
	Ne mazāks, kā 90°

	6
	Ātruma mērījuma precizitāte 
	Ne zemāka kā +/- 5%

	7
	Displeja zīmju attēlošanas tehnoloģija
	Augsta spilgtuma LED

	8
	Attēlojamo zīmju vertikālais izmērs ātruma mērījumam
	Ne mazāk kā 27 cm

	9
	Kopējais displeja izmērs
	Ne vairāk kā 900x900x250 mm

	10
	Displeja svars
	Ne vairāk kā 15 kg (bez akumulatoru baterijām)

	11
	Elektrobarošana
	No 230V elektrotīkla ar papildus akumulatoru, lai nodrošinātu displeja darbību ne mazāk kā 24 stundas, elektrības atslēgumu gadījumos. Pēc elektrotīkla sprieguma atjaunošanās, jānodrošina pilna akumulatoru bateriju uzlāde ne ilgāk kā 4 stundu laikā.

	12
	Displeja montāžas veids
	Uz  metāla balsta ar diametru no 50 līdz 400 mm. 

	13
	Displeja korpuss
	Displeja korpusam ir jābūt noslēgtam, iekļaujot visas nepieciešamās komponentes, ieskaitot datu pārraides iekārtu.

	14
	Drošības prasības
	Displejam jābūt aizsargātam pret patvaļīgu demontāžu, kā arī jābūt aizsargātai piekļuvei akumulatora panelim.

	15
	Aizsardzība pret apkārtējās vides iedarbību
	IP65 saskaņā ar EN 60529 standarts vai ekvivalents

	16
	Darbība apkārtējās vides temperatūrā 
	no –25°C līdz +60°C;

	17
	Elektromagnētiskā un elektrostatiskā drošība 
	EN50293 „Elektromagnētiskā saderība“ vai ekvivalents

	18
	Vibrācijas tests 
	EN 60068-2-64 Tests Fh vai ekvivalents

	19
	Ietekme uz iekārtu korpusu
	IK 07 saskaņā ar EN 62262 standarts vai ekvivalents

	20
	Displejam jābūt aprīkotam ar 3G/4G standarta sakaru iekārtu
	Jānodrošina sekojoša attālinātā darbības funkcionalitāte:
· satiksmes datu lejupielāde
· iekārtas attālinātu konfigurēšana
· trauksmes ziņojumu saņemšana

	21
	Programmnodrošinājums
	Ražotājam jāpiedāvā programmnodrošinājums vai mākoņa risinājums attālinātai satiksmes uzskaites datu nolasīšanai un displeja konfigurēšanai. Programmnodrošinājumam jādarbojas Windows 10 / Windows 11 vidēs.







	
